2.6 โครงการในอนาคต

  บริษัทฯ มีโครงการในปี 2548 เพื่อการจัดตั้งอุปกรณ์รองรับของเสียปนน้ำมันจากเรือและ

ประกอบการ ณ ท่าเรือแหลมฉบัง มีรายละเอียดดังต่อไปนี้

(1) โครงการจัดตั้งอุปกรณ์รองรับของเสียปนน้ำมันจากเรือและประกอบการ (Reception
    Facility)

ณ ท่าเรือแหลมฉบัง

ความเป็นมา

สภาพแวดล้อมทางทะเลส่วนหนึ่งจะถูกรบกวนด้วยมลพิษจากน้ำมันและวัตถุอันตราย
จากการขนส่งทางทะเล การลักลอบปล่อยของเสียประเภทสารเคมีอันตราย
และของเสียปนน้ำมันจากเรือลงสู่ทะเล
ซึ่งมลพิษเหล่านี้จะเกิดผลกระทบโดยตรงต่อระบบนิเวศน์วิทยาทางทะเล การประมง
และการท่องเที่ยวของประเทศ

จากปัญหาดังกล่าวคณะรัฐมนตรีจึงได้มีมติให้ประเทศไทยเข้าเป็นภาคีอนุสัญญาระหว่างประเทศว่าด้วยการป้องกันมลพิษจากเรือ
ค.ศ. 1973 และพิธีสาร ค.ศ.1978 (MARPOL 73/78) ขององค์การทางทะเลระหว่างประเทศ
(IMO) ซึ่งจะมีผลให้ท่าเรือต่างๆ จะต้องจัดเตรียมอุปกรณ์รองรับของเสียจากเรือ
ให้เป็นไปตามข้อกำหนดของอนุสัญญา จากเหตุผลดังกล่าว
การท่าเรือแห่งประเทศไทยจึงได้รับมอบหมายจากรัฐบาลให้เป็นผู้ดำเนินการทำสัญญา
และอนุญาตให้ผู้ประกอบการเอกชนลงทุนจัดตั้งอุปกรณ์รองรับของเสียปนน้ำมันจากเรือและประกอบการ
ณ ท่าเรือแหลมฉบัง

เมื่อวันที่ 15 มิถุนายน 2547 บริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน)
ได้ลงนามในสัญญาลงทุนจัดตั้งอุปกรณ์รองรับของเสียปนน้ำมันจากเรือและประกอบการ ณ
ท่าเรือแหลมฉบัง ร่วมกับการท่าเรือแห่งประเทศไทย
โดยการก่อสร้างทั้งหมดจะแล้วเสร็จและพร้อมให้บริการในวันที่ 1 มกราคม 2549

  ที่ตั้งโครงการ

ที่ตั้งโครงการ ณ ท่าเรือแหลมฉบัง ตำบลทุ่งสุขลา อำเภอศรีราชา จังหวัดชลบุรี พื้นที่โครงการรวม
15 ไร่

  วัตถุประสงค์โครงการ

วัตถุประสงค์หลักในการก่อสร้างโครงการ
เพื่อการก่อตั้งศูนย์กำจัดของเสียอันเกิดจากการขนส่งทางทะเล
โดยให้บริการขนถ่ายและกำจัดของเสียปนน้ำมันจากเรือเดินทะเล ณ ท่าเรือแหลมฉบัง
ด้วยระบบบำบัด เครื่องจักร อุปกรณ์ และระบบควบคุมต่างๆ ที่ได้มาตรฐานสากล
ตามหลักวิชาการมาตรฐานของกระทรวงอุตสาหกรรม
ข้อเสนอแนะขององค์กรทางทะเลระหว่างประเทศ
และข้อกำหนดตามกฎหมายที่เกี่ยวข้องเพื่อสามารถให้บริการรองรับของเสียปนน้ำมันจากเรือได้ครอบคลุมทั้งของเสียประเภทสารอินทรีย์และของเสียเคมีวัตถุประเภทสารอนินทรีย์

จุดเด่นโครงการ

1. เป็นโครงการกำจัดของเสียปนน้ำมันจากเรือ แห่งแรกของประเทศไทย
เพื่อรองรับการเข้าเป็นภาคีในอนุสัญญา MARPOL 73/78 ขององค์กรทางทะเลระหว่างประเทศ
(IMO)

2.  ให้บริการได้ครบวงจร โดยครอบคลุมทุกการบริการกำจัดของเสียมากที่สุดในภูมิภาคนี้

3.  ที่ตั้งโครงการอยู่ในชัยภูมิที่เหมาะสม สามารถรองรับการขยายตัวของการให้บริการได้ใน

อนาคต

  ประโยชน์ที่ลูกค้าจะได้รับจากบริการของโครงการ

1.  ลดค่าใช้จ่ายในการบำบัดและกำจัดของเสียเมื่อเปรียบเทียบกับการใช้บริการบำบัดและ

กำจัดของเสียในต่างประเทศ

2.  เป็นการบริการแบบเบ็ดเสร็จครบวงจร สะดวกในการใช้บริการ ครอบคลุมการกำจัดของ

เสียมากที่สุดในภูมิภาคนี้ มีเจ้าหน้าที่ช่วยประสานงานในการขออนุญาตจากหน่วยงานราชการต่างๆ
ตลอดการใช้บริการ

3.  มีเครื่องจักรอุปกรณ์ที่จะต้องใช้ในการขนถ่ายและบำบัดของเสียที่ทันสมัยอย่างครบครัน

4.  เพื่อเสริมศักยภาพในการขยายตัวทางธุรกิจ ที่จะต้องมีศูนย์กำจัดของเสียจากเรือ(Reception

Facility) ตามข้อกำหนดขององค์กรทางทะเลระหว่างประเทศ IMO
หรือการค้าภาคพื้นยุโรปในอนาคต

  โอกาส

1.
จากสถิติการท่าเรือแห่งประเทศไทยพบว่าจำนวนเรือสินค้าที่เข้าเทียบท่าที่ท่าเรือแหลมฉบังมีจำนวนมากขึ้นในทุกๆ
ปี และในปัจจุบันได้มีการพัฒนาโครงการแหลมฉบังขั้นที่ 2
เพื่อขยายขีดความสามารถของท่าเรือแหลมฉบังให้เป็นศูนย์กลางการขนส่งทางทะเลของประเทศไทยและภูมิภาคเอเชียตะวันออกเฉียงใต้
ซึ่งจะเป็นการเพิ่มขีดความสามารถในการรองรับเรือสินค้าที่มีขนาดใหญ่ขึ้น
และจะมีจำนวนเที่ยวที่มากขึ้น ทำให้กลุ่มลูกค้าเป้าหมายมีจำนวนมากขึ้นเรื่อยๆ

2. ปัจจุบันประเทศที่เข้าเป็นภาคีอนุสัญญาระหว่างประเทศ ว่าด้วยการป้องกันมลภาวะจากเรือ
ค.ศ. 1973 และพิธีสาร 1978 มีเป็นจำนวนมาก ดังนั้น
เรือสินค้าที่จดทะเบียนในประเทศเหล่านี้จึงมีแนวโน้มที่จะเลือกใช้บริการบำบัดและกำจัดของเสียจากผู้ให้บริการที่ดำเนินการอย่างถูกต้อง

3.
ในปัจจุบันความตระหนักถึงปัญหาทางด้านสิ่งแวดล้อมของหน่วยงานราชการภาคธุรกิจเอกชนและประชาชนมีแนวโน้มสูงขึ้น
จึงคาดว่าจะมีมาตรการในการตรวจสอบป้องกันปัญหาทางด้านสิ่งแวดล้อมที่รัดกุม
เข้มงวดมากขึ้นในอนาคต

กำหนดระยะเวลา

ระยะเวลาการดำเนินงานตามสัญญามีกำหนด 20 ปี (1 กรกฎาคม 2547 - 30 มิถุนายน 2567)
และสามารถยื่นคำร้องขอให้ต่ออายุสัญญาได้อีกเป็น 2 ระยะๆ ละ 5 ปี

  ปัจจัยความเสี่ยง

1.  ปัจจุบันประเทศไทยยังไม่ได้ให้สัตยาบันภาคีอนุสัญญาระหว่างประเทศ ว่าด้วยการป้องกัน

มลภาวะจากเรือ ค.ศ. 1973 และพิธีสาร 1978 จึงยังไม่มีกฎหมายที่จะบังคับ
ควบคุมเรือสินค้าทั้งหมดให้มีการดำเนินการบำบัดและกำจัดของเสียที่เกิดขึ้นอย่างถูกต้องในประเทศไทย

2.  ในปัจจุบันเรือสินค้าขนาดใหญ่ได้มีการติดตั้งอุปกรณ์แยกน้ำมันและเตาเผาบนเรือ ซึ่ง

สามารถกำจัดของเสียโดยการเผาได้เอง
ทำให้ปริมาณของเสียและเรือที่จะเข้าใช้บริการอาจลดลงอย่างต่อเนื่องในอนาคต